එමෙන්ම සංවත්සරය නිමිති කරගෙන හෙට දිනය පුරා ස්ථාන රැසකදී ආගමික කටයුතු ද සිදුකෙරෙන බවයි නිදහස් පක්ෂ මහලේකම්වරයා වැඩිදුරටත් සඳහන් කළේ.එසේම, එක්සත් ජාතික පක්ෂයේ 72 වන සංවත්සර සැමරුම අග්‍රාමාත්‍ය රනිල් වික්‍රමසිංහගේ ප්‍රධානත්වයෙන් සිරිකොත පක්ෂ මූලස්ථානයේදී ලබන 06 වනදා පැවැත්වීමට නියමිතයි.මේ අතර, ලබන 05 වනදා ඒකාබද්ධ විපක්ෂය සංවිධානය කරන ජන බලය කොළඹට විරෝධතා ව්‍යාපාරයේ උද්ඝෝෂණය පැවැත්වෙන ස්ථානය ලබන 04 වනදා පස්වරුවේ හිටපු ජනාධිපති මහින්ද රාජපක්ෂගේ ප්‍රධානත්වයෙන් පැවැත්වෙන විශේෂ සාකච්ඡාවකින් පසු තීරණය කිරීමට නියමිත බව ඒකාබද්ධ විපක්ෂය ප්‍රකාශ කළා.